**Referat møde i bestyrelsen for UdeskoleNet**

*17. september 2013 på Økolariet i Vejle*

Tilstede: Lars Hansen, Jan Wilkens, Laura Lundager, Sofie Schmidt, Franz Holmgren, Karen Barfod, Dorte Vind, Malene Bendix (ref)

**1. Næste møde**

Dorte: Næste gang plakat-program sendes ud, er der én korrekturlæser, som tager alt (og andre kommentarer er velkomne, men hurtigt).

Vi går program igennem. Alt ok.

Aftenprogram ok. Sofie finder historier til nattur til Kalø. Mange gode ideer.

Tilmeldinger: Der er kun 15, på trods af megen annoncering via Facebook, SiS og Udeskole.dk. Jan gør mere på Facebook.

UdeskolePrisen 2013 går til Røsnæs skole. Karen motiverer. Dorte får diplom rammet ind. Malene og måske Laura henter æbletræ hos Peter Løn. Pressemateriale skal helst ligge klart før. Bogen med prismodtagere kommer hvis tid.

**Generalforsamling**

Burde have været i foråret, men blev udsat pga. lock out.

Nogle er på valg. Alle vil gerne stille op igen. Der er én plads ekstra. Vi opfordrer til at den besættes. Her er listen:

Karen B genopstiller

Jacob Bahn genopstiller

Lars Hansen genopstiller

Dorte Vind genopstiller

Fie Schmidt er ikke på valg

Jan Wilkens er ikke på valg

Peter Bentsen genopstiller

Ingrid Stuhr Riis hvad med dig?

Malene Bendix genopstiller

Suppleanter:

Laura Lundager genopstiller

Revisorer:

Rasmus Østergaard hvad med dig?

Christian Ravn hvem har hans mailadresse?

Nye medlemmer:

Franz Holmgren overvejer at stille op (velkommen)

**Regnskab**

Lars gennemgik regnskabet. Vi har et overskud på ca. 57.000 og det er et problem. Vi har ikke engang bedt Friluftsrådet om den støtte til oplægsholdere, som de har givet tilsagn til, til de sidste to arrangementer. Vi skal fortælle FR, at vi ikke behøver de penge.

Bestyrelsen har besluttet at nedsætte kontingent fra 300 til 100 kr. om året.

Vi beslutter at sætte 30.000 hen, så vi har lidt buffer.

Resten bruger vi på fx:

* 10.000 på en plakat, som Dorte laver sammen med grafiker i Esbjerg. Plakaten deles ud gratis, og hvis man bestiller den betaler man for porto og pakning.
* 5000 på konference med naturvejledere 9. januar 2014 – se nedenfor.

**2. Forårets møde i Fredensborg den 28. april 2014**

”Skolen i virkeligheden” har inviteret.

* Tema: Stedet som læringsarena og kundskabskilde
* Hovedtaler kunne være Emila Fägarstan om place based learning. Feltarbejde i Sverige og Australien. Karen kontakter hende.
* Workshops: Står ”Skolen i virkeligheden” for. Det kunne være:
	+ Havbase – den lille havfrue på stranden
	+ Louisiana – samarbejde mellem skole og kunstmuseum
	+ Haver til maver
	+ Ipads
	+ Jan og alle tænker videre. De har masser af folk og gode ideer.

**Husk**

Bestyrelsesmøde på Jans kontor på Statens Planteavlsstation, Krogerupvej 21, Humlebæk den 5. december klokken 14 – 18.

**Ekstra dag med TEACH OUT**

Vi holder mødet den 28. april 14. Hvis TEACH OUT folk og forskere vil holde noget supplerende den 29. april 14, så ville det være fint for os.

**Næste næste møde**

Fik vi sat en dato ind der? Og et sted?

**3. Seminar i samarbejde med Naturvejlederne**

Jes Aagard, Johnny Skjoldborg og Malene har talt sammen om et fælles seminar for UdeskoleNet og Naturvejlederne om hvordan naturvejlederne bedst kan spille ind som hjælpere i udeskole og Ny Nordisk Skole. Her er de første tanker kort:

* Overskrift: Naturvejledning, udeskole og Ny Nordisk Skole
* Tid: 9. januar 2013 fra 9 – 16
* Sted: Strandgårdskolen i Ishøj
* Målgruppe: Naturvejledere og UdeskoleNets medlemmer
* Formål: At kvalificere naturvejledere til at virke som hjælpere ift. Udeskole og Ny Nordisk Skole
* Udkomme: Et idekatalog for naturvejledere, kommuner, skoleledere, lærere – gerne i form af magasinet ”Naturvejleder”, hvis redaktionen vil være med.

**Talere:**

* Christine Antorini
* Birgitte – skoleleder fra Strandgårdskolen
* Måske en fra den svenske naturskolaforeningen, som har tæt kontakt til skoler via tæt naturskolesamarbejde med lokale skoler + bøgerne ”Ute är Inne”
* Eller Bjørn Tordsson fra norge, for at give lidt ånd og vingesus om hvorfor børn skal undervises i naturen.

**Workshops**

* En runde med rådgivning for naturvejledere, som gerne vil arbejde indenfor feltet
* En rundt med ideer til idekataloget.

**Program**

Er der lavet første udkast til. Det synes bestyrelsen er godt.

**Beslutninger**

Bestyrelsen for UdeskoleNet vil gerne være medafsender på seminaret/konferencen.

* Karen, Jan og Malene (både SiS og UN) går ind. Dorte vil gerne være processparringspartner.
* Bestyrelsen vil gerne give 5000 kr. til seminaret for at understøtte samarbejdet med naturvejlederne, profilere os selv.

**4. Debat om UdeskoleNet´s rolle i udviklingen af skolereform lige nu**

Dorte holder kort og godt oplæg om den nye folkeskolelov og hvor der står udeskole.

Vi diskuterer, hvad vi gør klogest lige nu, hvor ministerier og mange andre er vilde med ideen. KL og skoleledere kommer til at tage beslutninger, som får betydning for, om det bliver muligt at lave udeskole – med loven i hånden. Dorte mener det fx er indenfor:

* Muligt at samle timer til at 2 lærere arbejder sammen.
* Transport – gerne gratis for skoler i skoletiden – det er det ikke alle steder.
* Lærernes kompetencer
* (Ideer og materialer)

Næste fase er at kvalificere mange lærere og kvalificere den ude-undervisning som foregår og kommer til at foregå. Og sørge for at den enkelte lærer får bedre vilkår for at arbejde ude.

Hvordan kan vi være med der? Hvorfor bliver vi ikke inviteret mere ind?

Peter Bentsen har skrevet, at ministeriet vil:

* Igangsætte netværk
* Sætte udviklingsprojekter i gang
* Sætte 40 læringskonsulenter i gang
* Som med ”Læring i bevægelse”

Skoleleder på Overvejen skole siger, at elever kan lære på 40 % af tiden, hvis de er ude og motiverede. Og de kan huske mere. Også noget med dobbelt hukommelse (Jan).

**Beslutninger**

* Vi skriver et brev til KL. Karen, Laura, Dorte, Malene. Karen starter.
* Når vi har gjort det, ringer Karen evt. også til UVM og spørger hvad der sker og om de ikke skal have hjælp.